་ངན་དང་མཚན་མ་ངན༞༞། །ལོ་སྐེག་ཟླ་སྐེག་ཞག་སྐེག་དང༌། །ནད་
རིགས་བཞི་བརྒྱ་རྩ་བཞི༞༞། །མཁའ་འགྲོ་མ་དང་རོ་ལངས་དང་། །རྒྱལ་བསེན་
བར་ཆད་བྱེད་པཿ༞༞། དེ་ལ་སོགས་པའི་གདུག་སེམས་རྣམས། ཐམས་ཅད་སྡང་
བའི་དགྲ་ལ་བྷྱོཿ། །ཐམས་ཅད་གནོད་པའི་བགེགས་ལ་བྷྱོཿ། །ཞེས་པས་བཟློག་པ་
བྱ། དེ་ནས་བཟླས་པ་བྱ་བ་ནི། དམིགས་པ་རྒྱས་པ་ལ་སྤྲོ་ན། མགོན་པོའི་སྤྱི་གཙུག་
ཏུ་དྲིན་ཅན་རྩ་བའི་བླ་མ་སྐུ་མདོག་དམར་བོ་ཕྱག་གཡས་ཐོད་པའི་ཅང་ཏེའུ་ནམ་
མཁའ་ལ་ཁྲོལ་ལོ་ལོ་འཁྲོལ་ཞིང༌། ཕྱག་གཡོན་བདུད་རྩིས་གང་བའི་ཐོད་པ་ཐུགས་
ཀར་འཛིན་པ། བཟོད་པར་དཀའ་བའི་གཟི་བརྗིད་ཅན། སྤྱན་གཟིགས་པ་ཙམ་
གྱིས་མཁའ་འགྲོ་དང་སྲིད་གསུམ་ཐམས་ཅད་དབང་དུ་སྡུད་ནུས་པ་ཞིག་བཞུགས།
མགོན་པོའི་དཔྲལ་བའི་སིནྡྷུ་རའི་སྟེང་དུ་ཡི་གེ་ཧྲཱིཿདམར་བོ་རིང་ཆ་ཚེག་དྲག་དང་
བཅས་པ་བཅུ་གསུམ་ཡོངས་སུ་གྱུར་པ་ལས། གསང་བའི་མཁའ་འགྲོ་མ་དམར་
མོ་ཞལ་གཅིག་ཕྱག་གཉིས་ཀྱི་གཡས་ཌཱ་མ་རུ་འཁྲོལ་ཞིང་། གཡོན་ཐོད་པ་བདུད་
རྩིས་གང་བ་འཛིན་པ། ཞབས་གཡས་བསྐུམས་ཤིང་གཡོན་བརྐྱངས་པའི་གར་
སྟབས་ཀྱིས་དམར་སྒོར་སྒོར་གར་མཛད་པ་བཅུ་གསུམ་དུ་གྱུར། བླ་མའི་སྐུ་ལས་
...
365

འོད་ཟེར་དམར་ལ་སྨུག་པ་འཕྲོས། མགོན་པོ་དང་མཁའ་འགྲོ་མ་རྣམས་ལ་ཕོག་
པས། མཁའ་འགྲོ་མ་རྣམས་ཌཱ་མ་རུ་དྲག་ཏུ་འཁྲོལ་ཞིང་། སྤྱན་གསུམ་ནམ་མཁའ་
ལ་ཧྲིག་ཧྲིག་གཟིགས་པ་དང་། མགོན་པོ་ཡང་ཌཱ་མ་རུ་དང་། གཡེར་ཁའི་སྒྲ་སྒྲོག་
ཅིང་། སྤྱན་གསུམ་ནམ་མཁའ་ལ་ཧྲིག་ཧྲིག་གཟིགས། ཞལ་ནས་ཧ་ཧའི་གད་
རྒྱངས་སྒྲོག་ཅིང་གར་མཛད་པའི། མགོན་པོ་དང་མཁའ་འགྲོ་མ་རྣམས་ཀྱི་སྐུའི་ཆ་
ཐམས་ཅད་ལས་འོད་ཟེར་དམར་བོ་ལྕགས་ཀྱུ་ལྟ་བུ་ཁམས་གསུམ་ཐམས་ཅད་ཁྱབ་
པར་འཕྲོས་པས། སེམས་ཅན་ཐམས་ཅད་དབང་དུ་འདུས། དགོས་འདོད་ཐམས་
ཅད་ཆར་བཞིན་དུ་འབབ་པར་གྱུར་པར་བསམ་ལ། ཨོཾ་བཛྲ་ན་ར་ཀྲྀ་ཀྲྀ་ཧཱུཾ་ཧཱུྃ་ཕཊ་
ཕཊ་སྭཱཧཱ། ཞེས་པ་བརྒྱ་རྩ་བརྒྱད་ཡན་བཟླ། དེ་ནས། རང་ཡི་དམ་དུ་གསལ་བའི་
ཐུགས་ཀའི་ཧཱུཾ་ལས་སྔགས་ཀྱི་ཕྲེང་བ་མདོག་ནག་པོ་ལ་འོད་ཟེར་དམར་བོ་འཕྲོ་བའི་
འོད་ཟེར་ཕྲེང་ཐག་གི་རྣམ་པ་སྔགས་ཕྲེང་རྡོག་གི་རྣམ་པར་རང་གི་ཞལ་ནས་མགོན་
པོའི་ཞལ་དུ་ཞུགས་ཐུགས་ཀའི་ཧཱུཾ་ལ་ཐིམ། ལྟེ་བ་ནས་འཐོན་རང་གི་ལྟེ་བར་ཞུགས་
ཏེ། ཐུགས་ཀའི་ཧཱུཾ་ལ་ཐིམ། དེ་ལྟར་འགལ་མེའི་འཁོར་ལོ་ལྟར་འཁོར་བར་གྱུར་
པར་བསམ་ལ། ཨོཾ་བཛྲ་མ་ཧཱ་ཀཱ་ལ་ཞེས་སོགས་མགོན་པོའི་སྙིང་བོ་ལ་བསྙེན་པ་བྱ་ཡང་རང་
གི་ཐུགས་ཀའི་ཧཱུཾ་ལས་འོད་ཟེར་མེ་འོད་ལྟ་བུ་འཕྲོས་ཏེ་མགོན་པོའི་ཐུགས་ཀའི་ཧཱུཾ་
ལ་ཕོག་པའི་མགོན་པོ་ཁྲོས་འཁྲུགས་རྔམས་པས་ཞབས་ས་ལ་རྡེབ། ཞལ་ནས་ཧཱུཾ་ཧཱུཾ་
ཕཊ་ཕཊ་ཀྱི་སྒྲ་འབྲུག་ལྟར་སྒྲོག ཌཱ་མ་རུ་དྲག་ཏུ་འཁྲོལ་ཞིང་འཁོར་རྣམས་ལ་སྤྱན་
ཧྲིག་ཧྲིག་གཟིགས་པས། འཁོར་རྣམས་རང་དབང་མེད་པར་ཁྲོས་འཁྲུགས་ཏེ་རང་
རང་དང་འདྲ་བའི་སྤྲུལ་བ་འཁོར་དང་བཅས་པ་དཔག་ཏུ་མེད་པ་ཕྱོགས་བཅུར་སོང་
བས། བདག་ཅག་དཔོན་སློབ་སོགས་ཀྱི་ཆོས་བསྒྲུབ་པའི་བར་དུ་གཅོད་པ་ཐམས་
ཅད་ཚར་བཅད་པར་གྱུར་པར་བསམ་ལ། ཨོཾ་ཤྲཱི་མ་ཧཱ་ཀཱ་ལ་ཞེས་སོགས་རྩ་སྔགས་མང་དུ་
366

བཟླ། དེ་ནས་འཁོར་རྣམས་ཀྱི་རང་རང་གི་ཐུགས་ཀར་ཉི་མའི་སྟེང་དུ་རང་རང་གི་ས་
བོན་བསྒོམ། བདག་ཉིད་ཡི་དམ་དུ་གསལ་བའི་ཐུགས་ཀའི་ས་བོན་ལས་འོད་ཟེར་
དམར་བོ་འཕྲོས་ཏེ། དེ་དག་ལ་ཕོག་པས། དེ་དང་དེའི་ཐུགས་རྒྱུད་བསྐུལ་བར་
བསམ་ལ་ལྷ་མོ་དང་གནོད་སྦྱིན་བཞིའི་སྔགས་ཅི་འགྲུབ་བཟླ། དེ་ལྟར་བཟླས་ཚར་ནས་གཏོར་
མ་འབུལ་བ་ནི། གཏོར་མ་ནང་མཆོད་ལྟར་བྱིན་གྱིས་བརླབས་ནས། མགོན་པོ་འཁོར་དང་
བཅས་པའི་ལྗགས་ཧཱུཾ་ལས་སྐྱེས་པའི་རྡོ་རྗེ་རྩེ་གཅིག་པ་དམར་བོ་འོད་ཀྱི་སྦུ་གུ་ཅན་
དུ་གྱུར་པའི་འོད་ཀྱི་སྦུ་གུས་གཏོར་མ་རྔུབས་ཏེ་གསོལ་བས། ཟག་མེད་ཀྱི་བདེ་བས་
ཐུགས་རྒྱུད་ཚིམ་པར་གྱུར། ཞལ་ཤེས་ཀྱི་དམིགས་པ་དང་བཅས་པས། ཧཱུཾ་རིང་བོ་
དྲུག་བརྗོད་དེ། ཨོཾ་བཛྲ་མ་ཧཱ་ཀཱ་ལ་སོགས་སོ་སོའི་མཇུག་ཏུ། ཨི་དམ་བ་ལིཾ་ཏ་ཁ་ཁ་ཁཱ་
ཧི་ཁཱ་ཧི། བཏགས་པ་བདུན་གྱིས་མགོན་པོ་དང་། ཨོཾ་བཛྲ་མ་ཧཱ་ཀཱ་ལ་ཀྵེ་ཀཻ་ཏྲ་བི་གྷན་
བི་ནཱ་ཡ་ཀ་ཏྲག་རཀྨོ་བ་ལིཾ་ཏ་མཾ་ས་རཀྟ་རུ་ཏི་ཁ་ཁ་ཁཱ་ཧི་ཁཱ་ཧི། ཞེས་པ་གསུམ་གྱིས་
ལྷ་མོ་དང་། གནོད་སྦྱིན་བཞིའི་རང་རང་གི་སྔགས་ཀྱི་མཇུག་ཏུ། བ་ལི་ཏ་ཁ་ཁ་ཁཱ་ཧི་ཁཱ་
ཧི། ཞེས་པ་བཏགས་ཏེ་གསུམ་གསུམ་གྱིས་གནོད་སྦྱིན་བཞི་ལ་དབུལ། ཤི་ས་ནའི་མཇུག་ཏུ་
བ་ལིཾ་ཏ་བཏགས་པ་གསུམ་གྱིས་དམ་ཅན་རྒྱ་མཚོ་ཚོགས་དབུལ། ༀ་ཤྲཱི་མཧཱ་ཀ་ལ་ཡེ་ས་པ་
རི་ཝཱ་ར་ཨཿགྷཾ་པྲ་ཏཱི་ཙྪ་ཧཱུྃ་སྭཱཧཱ། དེ་བཞིན་དུ་སྦྱར་ཏེ་ཤཔྟའི་བར་གྱིས་མཆོད། སྔར་ལྟར་
གཙོ་འཁོར་རྣམས་དང་འབྲུ་གསུམ་བཏགས་པས་ནང་མཆོད་དབུལ། དེ་ནས། བླ་མ་མགོན་
པོ་འཁོར་བཅས་ལ། །བདག་གིས་མཆོད་གཏོར་ཕུལ་བ་ཡིས། །དཀོན་མཆོག་
དབུ་འཕང་སྨོད་པ་དང་། །ཐེག་པ་ཆེན་པོ་སུན་འབྱིན་དང༌། །བསྟན་པ་འཇིག་
དང་དབྱེན་བྱེད་དང་། །བླ་མའི་སྐུ་ལ་བསྡོ་བ་དང༌། །རྣལ་འབྱོར་བདག་ལ་སྡང་
བ་རྣམས། །དེ་དག་ནག་པོ་ཆེན་པོས་སྒྲོལ། །ཨ་མུ་ཀ་མཱ་ར་ཡ་ཕཊ། ཅེས་ཐལ་མོ་
བརྡབ་བོ། །དེ་ནས་བསྟོད་པ་བྱ་བ་ནི། མྱུར་མཛད་སྤྱན་རས་གཟིགས་ལ་ཕྱག་འཚལ་
ང་ས
367

ལོ། །ཞབས་གདུབ་དང་བཅས་བི་ནཱ་ཡ་ཀ་མནན། །ནག་པོ་ཆེན་པོ་སྟག་གི་ཤམ་
་ ་ .
་
-
ཐབས་ཅན། །ཕྱག་དྲུག་སྦྲུལ་གྱི་རྒྱན་གྱིས་རྣམ་པར་བརྒྱན། །གཡས་པ་གྲི་གུག་
བར་བ་འཕྲེང་བ་འཛིན། །ཐ་མ་ཌཱ་མ་རུ་ནི་དྲག་ཏུ་འཁྲོལ། །གཡོན་པ་ཐོད་པ་དང་
ནི་མདུང་རྩེ་གསུམ། །དེ་བཞིན་ཞགས་པ་བཟུང་ནས་འཆིང་བར་བྱེད། །དྲག་པོའི་
ཞལ་ནི་མཆེ་བ་རྣམ་པར་གཙིགས། །སྤྱན་གསུམ་དྲག་པོ་དབུ་སྐྲ་གྱེན་དུ་འབར། །
དཔྲལ་བར་སིནྡྷུ་ར་ཡིས་ལེགས་པར་བྱུགས། །སྤྱི་བོར་མི་བསྐྱོད་རྒྱལ་བོའི་རྒྱས་
བཏབ་བརྟན། །ཁྲག་འཛག་མི་མགོ་ལྔ་བཅུའི་དོ་ཤལ་ཅན། །རིན་ཆེན་ཐོད་སྐམ་
ལྔ་ཡིས་དབུ་ལ་བརྒྱན། །ཤངས་ལས་བྱོན་ནས་གཏོར་མ་ལེན་མཛད་པའི། །དཔལ་
ལྡན་ཕྱག་དྲུག་པ་ལ་ཕྱག་འཚལ་བསྟོད། །སངས་རྒྱས་བསྟན་པ་གཉན་པོ་བསྲུང་
བ་དང༌། །དཀོན་མཆོག་དབུ་འཕང་གཉན་པོ་བསྟོད་པ་དང་། །བདག་ཅག་དཔོན་
སློབ་འཁོར་དང་བཅས་རྣམས་ཀྱི། །རྐྱེན་ངན་བར་ཆད་ཐམས་ཅད་ཞི་བ་དང་། །
ཅི་འདོད་དངོས་གྲུབ་མྱུར་དུ་བསྩལ་ཏུ་གསོལ། །ཞེས་པས་གཙོ་བོ་དང་། བྷྱོཿ ཀལྦའི་
མེ་ལྟར་འབར་བའི་ཀློང་དཀྱིལ་ན། །རླུང་ནག་འཚུབ་མར་འཚུབས་པའི་ཕོ་བྲང་
ན། །མ་གཅིག་འདོད་ཁམས་དབང་ཕྱུག་རེ་མ་ཏི། །སྐུ་མདོག་ནག་མོ་ཆར་སྤྲིན་ལྟ་
བུ་ལ། །ཐོད་སྐམ་དབུ་རྒྱན་སྙན་གཡས་སེང་གེ་འཕྱོ། །གཡོན་པ་སྦྲུལ་འཁྱིལ་སྦྲུལ་
གྱི་གདེངས་ཀ་ཅན། །སྤྱན་གསུམ་དམར་འཁྲུག་ཞལ་གདངས་མཆེ་བ་གཙིགས། །
འཇིགས་བྱེད་ལྷ་མོ་ཁྱོད་ལ་བདག་བསྟོད་དོ། །གཡས་པ་རལ་གྲི་འབར་བས་དགྲ་
སྲོག་གཅོད། །གཡོན་པ་ཐོད་རློན་དགྲ་བགེགས་སྙིང་ཁྲག་གསོལ། །སྐུ་སྟོད་ཞིང་
ལྤགས་སྦྲུལ་ནག་སྐེ་རགས་བཅིངས། །སྐུ་སྨད་གླང་ཆེན་གོ་རློན་རེ་ལྡེས་དཀྲིས། །
སྟོང་གསུམ་བགྲོད་ཕྱིར་དྲེའུ་རྟ་རྐང་གསུམ་ཆིབས། །སྲིན་པོའི་ཡ་མཁལ་སྔ་རུ་
ཁྲམ་བམ་བཏགས། །གོང་རྨེད་སྦྲུལ་ནག་ནད་རྐྱལ་དགྲ་ལ་འཕྱོ། །མཆོད་གཏོར་
368

འདི་བཞེས་དགྲ་བགེགས་སྒྲོལ་ལ་ཤོག །བཅོལ་བའི་འཕྲིན་ལས་མ་ལུས་སྒྲུབ་པར་
མཛད། །ཅེས་པས་ལྷ་མོ་དང་། ཧཱུཾ་དཔལ་ལྡན་མགོན་པོའི་ཤར་གྱི་བཀའ་ཉན་པ། །
གནོད་སྤྱིན་ཀྵེ་ཏྲ་པཱ་ལ་ལས་མཛོད་ཅིག །དཔལ་ལྡན་མགོན་པོའི་ལྷོ་ཡི་བཀའ་
ཉན་པ། །དབང་ཕྱུག་ཛི་ན་མི་ཏྲ་ལས་མཛོད་ཅིག་ །དཔལ་ལྡན་མགོན་པོའི་ནུབ་
ཀྱི་བཀའ་ཉན་པ། །གཤིན་རྗེ་ཊཀྐི་རཱ་ཛ་ལས་མཛོད་ཅིག །དཔལ་ལྡན་མགོན་
པོའི་བྱང་གི་བཀའ་ཉན་པ། །བདུད་མགོན་ཏྲཀྴད་ནག་པོ་ལས་མཛོད་ཅིག །
ཧཱུཾ་དཔལ་ལྡན་མགོན་པོའི་བཀའ་ཉན་ཕོ་ཉའི་ཚོགས། །ཀྵེ་ཏྲ་པཱ་ལ་ཛི་ན་མི་ཏྲ་
དང་། །ཊཀྐི་རཱ་ཛ་ཏྲཀྴད་རེ་མ་ཏི། །ཕྱོགས་སྐྱོང་བཅུ་དང་གཙང་རིས་མགོན་པོའི་
ཚོགས། །དམ་ཅན་རྒྱ་མཚོའི་སྲུང་མ་ཁྱེད་རྣམས་ཀྱིས། །བྱིན་གྱིས་བརླབས་པའི་
གཏོར་མ་འདི་བཞེས་ལ། །བླ་མ་མགོན་པོའི་དམ་ལས་མ་འདའ་བར། །སངས་རྒྱས་
བསྟན་པ་སྲུང་ཞིང་སྐྱོང་བ་དང་། །རྣལ་འབྱོར་བདག་ཅག་དཔོན་སློབ་འཁོར་བཅས་
ལ། །སྡང་ཞིང་གདུག་པའི་སེམས་འཆང་དགྲ་བགེགས་ཀུན། །མ་ལུས་རྡུལ་ཕྲན་
བཞིན་དུ་ཚར་ཆོད་ལ། །འཁོར་དང་ལོངས་སྤྱོད་བཤད་སྒྲུབ་མཐུན་པའི་རྐྱེན། །
ཐམས་ཅད་ཡར་ངོའི་ཟླ་བཞིན་འཕེལ་བར་མཛོད། །ཅེས་པས་གནོད་སྦྱིན་བཞི་དང་།
དམ་ཅན་རྒྱ་མཚོའི་ཚོགས་ལ་བསྟོད་ཅིང་བསྐུལ། དེ་ནས་ཡི་གེ་བརྒྱ་བ་ལན་གསུམ་བཟླས།
ཏོག་དང་བཅས་པ་སྙིམ་པ་ཐལ་མོ་སྦྱར་ལ། མ་རྙེད་ཡོངས་སུ་མ་ཤེས་དང་། །གང་ཡང་
ནུས་པ་མ་མཆིས་པས། །འདིར་ནི་བྱ་བ་གང་བགྱིས་པ། །དེ་ཀུན་ཁྱེད་ཀྱིས་བཟོད་
མཛད་རིགས། །ཞེས་པས་བཟོད་པར་གསོལ། བླ་མ་མགོན་པོ་དབྱེར་མེད་ལ། །བདག་
ནི་གུས་པས་སྐྱབས་སུ་མཆི། །བདག་སོགས་སེམས་ཅན་ཐམས་ཅད་ཀྱི། །ཉོན་
མོངས་མ་ལུས་སེལ་བར་ཤོག །མགོན་པོ་བླ་མ་དབྱེར་མེད་ལ། །བདག་ནི་གུས་
པས་སྐྱབས་སུ་མཆི། །བདག་སོགས་སེམས་ཅན་ཐམས་ཅད་ཀྱི། །བར་གཅོད་
o、29.2…
369

མ་ལུས་སེལ་བར་ཤོག །ཅེས་སེམས་རྩེ་གཅིག་པས་ལན་གསུམ་མམ་ལྔའམ་བདུན་བརྗོད།
9 D
དགེ་བ་འདི་ཡིས་ཚེ་རབས་ཀུན་ཏུ་བདག །རྒྱལ་བའི་དམ་ཆོས་མ་ལུས་འཛིན་པ་
དང་། །དེ་ཡི་འགལ་རྐྱེན་སེལ་ཞིང་མཐུན་རྐྱེན་ཀུན། །མྱུར་མཛད་མགོན་པོས་
གཡེལ་མེད་སྒྲུབས་གྱུར་ཅིག །ཅེས་པ་དང་། གཞན་ཡང་བསྔོ་སྨོན་ཅི་རིགས་བྱ། ཡེ་ཤེས་
པ་རྟེན་ཡོད་ན། འདིར་ནི་གཟུགས་དང་ལྷན་ཅིག་ཏུ། །འགྲོ་བའི་དོན་དུ་བཞུགས་
ནས་ཀྱང་། །ནད་མེད་ཚེ་དང་དབང་ཕྱུག་དང༌། །མཆོག་རྣམས་ལེགས་པར་བསྩལ་
ཏུ་གསོལ། །ཨོཾ་སུ་པྲ་ཏིཥྛ་བཛྲ་ཡེ་སྭཱཧཱ། ཞེས་བརྟན་བཞུགས་དང་། མེད་ཚེ། ༀ་ཁྱོད་
ཀྱིས་སེམས་ཅན་དོན་ཀུན་མཛད། །རྗེས་སུ་མཐུན་པའི་དངོས་གྲུབ་སྩོལ། །སངས་
རྒྱས་ཡུལ་དུ་གཤེགས་ནས་ཀྱང་། །སླར་ཡང་འབྱོན་པར་མཛད་དུ་གསོལ། །བཛྲ་
མུཡེ་ཤེས་པ་རང་གི་གནས་སུ་གཤེགས། མགོན་པོ་དམ་ཚིག་པ་རང་ཉིད་ལ་
ཐིམ་པར་གྱུར་པར་བསམ་ལ། ཤིས་པ་བརྗོད། ཡོན་ཏན་རབ་རྫོགས་གངས་ཀྱི་རི་བོ་
བཞིན། །བྱིན་རླབས་ཆུ་བོས་སྐལ་ལྡན་ཚིམ་མཛད་ཅིང་། །རང་སེམས་ལྷན་ཅིག་
སྐྱེས་པ་སྟོན་མཛད་པའི། །ཆོས་རྗེ་བླ་མ་རྣམས་ཀྱི་བཀྲ་ཤིས་ཤོག །སྒྲུབ་པ་བོ་ལ་
བུ་ལྟར་གཟིགས་མཛད་ཅིང་། །མི་འབྲལ་ལུས་དང་གྲིབ་མ་ཇི་བཞིན་དུ། །དམ་
ཚིག་ཅན་ལ་དངོས་གྲུབ་མཆོག་སྩོལ་པའི། །ཡི་དམ་ལྷ་ཚོགས་རྣམས་ཀྱི་བཀྲ་ཤིས་
ཤོག །དམ་ཅན་སྒྲུབ་པ་བོ་ཡི་རྗེས་འབྲང་ཞིང༌། །ཞི་དང་རྒྱས་དང་དབང་དང་
མངོན་སྤྱོད་དང་། །སྣ་ཚོགས་འཕྲིན་ལས་ཚུལ་བཞིན་སྒྲུབ་མཛད་པའི། །ཆོས་
སྐྱོང་སྲུང་མ་རྣམས་ཀྱི་བཀྲ་ཤིས་ཤོག །སྣང་སྲིད་རང་གྲོལ་སྒྱུ་མ་རྨི་ལམ་བཞིན། །
བདེ་བ་ཆེན་པོ་རྒྱུན་ཆད་མེད་པའི་ཉམས། །ཡིད་ལ་བྱར་མེད་སྟོང་གསལ་ནམ་
མཁའི་ངང་། །བདེ་ཆེན་ཕྱག་རྒྱ་ཆེན་པོའི་བཀྲ་ཤིས་ཤོག །སྒྲུབ་པ་བོ་ལ་བརྟེན་
ཅིང་མཆོད་པ་དང་། །སྐུར་བ་འདེབས་པའི་སྐྱེ་འགྲོ་གང་ཡིན་པ། །ཐམས་ཅད་
,
370

བྱང་ཆུབ་ལམ་ལ་འགོད་མཛད་པའི།
ལུང་ཆ་
ཤོག་ །འཁོར་བ་མྱ་ངན་འདས་པ་ཐམས་ཅད་ཀྱི། །བཀྲ་ཤིས་སྒོ་མང་ཇི་སྙེད་ཡོད་
པ་ཀུན། །ཕུན་སུམ་ཚོགས་པ་ཆུ་བོའི་རྒྱུན་བཞིན་དུ། །སྐྱེ་འགྲོ་ཡོངས་ལ་རྟག་ཏུ་
བཀྲ་ཤིས་ཤོག །བསོད་ནམས་དར་རྒྱས་རི་རྒྱལ་ལྷུན་པོ་བཞིན། །སྙན་གྲགས་ཆེན་
པོས་ནམ་མཁའ་བཞིན་དུ་ཁྱབ། །ཚེ་རིང་ནད་མེད་གཞན་དོན་ལྷུན་གྱིས་གྲུབ། །
ཡོན་ཏན་རྒྱ་མཚོ་མཆོག་གི་བཀྲ་ཤིས་ཤོག །ཅེས་རླབས་ཆེན་ཐུགས་སྨོན་མཐུ་ལས་ཤར་
ཕྱོགས་རྒྱ་མཚོའི་མཐའི་བར་བསྟན་པའི་ཁུར་ཆེན་འདེགས་པ་ལ་འགྲན་ཟླ་དང་བྲལ་བ་ཆ་གན་
དི་ཡན་ཅིའི་ཡང་སྤྲུལ་བསྟན་འགྲོའི་དོན་ལ་ལྷག་བསམ་གཅིག་ཏུ་དཀར་བ་ངག་དབང་བསྟན་
འཛིན་འཕྲིན་ལས་པས་མདོར་བསྡུས་འདི་ལྟ་བུ་ཞིག་དགོས་ཞེས་བསྐུལ་བའི་ངོར། བློ་བཟང་
བསྟན་པའི་ཉི་མས་མཚོ་བདུན་གྱི་དགོན་པར་འཕྲལ་དུ་སྦྱར་བའི་ཡི་གེ